
Podgorica, jul 2026. godine

	I OSNOVNI ELEMENTI PROGRAMA

	1.1.   Normativni Ii programsko-planski osnov/okvir  
	· Planom implementacije Garancije za mlade 2024 – 2026 (Zaključak Vlade Crne Gore,  br.08-011/24-4041/2 od 23.07.2024. godine), predviđen je portfolio mjera za integraciju NEET osoba na tržište rada, koji obuhvata set programa najprimjerenijih otklanjanju prepreka u zapošljavanju mladih, odnosno pojedinih kategorija NEET osoba.

U kontekstu sprovođenja Garancije za mlade u Crnoj Gori, mladim NEET licima se smatraju lica od 15 do 29 godina, odnosno lica koja nijesu navršila 30 godina, koja nijesu zaposlena u skladu sa propisima koji regulišu oblast rada i zapošljavanja, nijesu u sistemu redovnog obrazovanja shodno propisima kojima se uređuje oblast osnovnog, srednjeg ili visokog obrazovanja, niti u sistemu obrazovanja odraslih u skladu sa propisima kojima se uređuje oblast obrazovanja odraslih. 

U okviru ponude kontinuiranog obrazovanja, osposobljavanja i zapošljavanja mladih predviđena je realizacija redizajniranih programa, između ostalih i  podsticaja za zapošljavanje, po razrađenoj Metodologiji za kreiranje, sprovođenje i praćenje mjera i programa aktivne politike zapošljavanja, pripremljenoj u okviru Twinning projekta MN 2020 IPA SO 0122.

Shodno institucionalnom okviru Plana implementacije Garancije za mlade, Zavod za zapošljavanje Crne Gore je zadužen za pružanje usluga pripreme i ponude programa, kao i za izvještavanje na osnovu okvira indikatora sistema pružanja usluga - EMCO indikatora.

Planom je predviđeno pilotiranje sistemom pružanja usluga mladim NEET osobama (registracija, pripremne usluge, ponude i praćenje), u periodu od 2025 do 2026. godine, na teritoriji tri pilot opštine: Nikšić, Bijelo Polje i Ulcinj.

· Zakonom o posredovanju pri zapošljavanju i pravima za vrijeme nezaposlenosti (“Službeni list Crne Gore”, broj 24/19,29/25 i 3/26), članom 38 stav 1 utvrđeno je da se mjere aktivne politike zapošljavanja, među kojima i podsticaji za zapošljavanje, sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći. 

Odredbom člana 41 stav 1 Zakona, propisano je da podsticaji za zapošljavanje obuhvataju subvencionirano zapošljavanje nezaposlenih lica na poslovima na otvorenom tržištu rada koji bi mogli biti održivi i nakon završetka trajanja subvencije.

Program podsticaja za zapošljavanje mladih NEET lica ” Next job – youth“ pripremljen je saglasno članu 44 stav 2 Zakona, kojim je propisano da se programom aktivne politike zapošljavanja utvrđuju uslovi, kriterijumi i obim sredstava za njegovo sprovođenje, kao i ciljna grupa kojoj je program namijenjen. Sadržajno je izveden iz programa podsticaji za zapošljavanje(šifra:2-1) iz Kataloga mjera i programa aktivne politike zapošljavanja, donijetog Odlukom Upravnog odbora Zavoda, broj: 01-120/26-487 od 09.02.2026. godine i izmjenama i dopunama od 20.03.2026. godine i 09.04.2026. godine. 

Program će se sprovoditi i kontinurano pratiti u cilju efikasnog upravljanja programom i sagledavanja mjerljivih pokazatelja napretka i indikatora rezultata, saglasno odredbama člana 44a, 44b, 44c i člana 45 Zakona. 

· Zakonom o budžetu za 2026. godinu (“Službeni list Crne Gore”, broj: 159/25), opredijeljena su sredstva za finansiranje mjere „podsticaji za samozapošljavanje i zapošljavanje“ u iznosu od 2.454.366,00 €, od kojih se za sprovođenje ovog programa, saglasno Programu rada Zavoda za 2026. godinu, opredjeljuju sredstva u iznosu od 132.300,00 €, uz mogućnost njihovog uvećanja u okviru budžetom opredjeljenih sredstava za Aktivnost 15 021 004 007, a u zavisnosti od iskazanih potreba potencijalnih korisnika svih programa koji će se u tekućoj godini realizovati u okviru ove mjere. 

· Program će se realizovati dodjelom pomoći male vrijednosti (de minimis pomoć) koja predstavlja kategoriju pomoći koje ne podliježu postupku prijave u smislu Zakona o kontroli državne pomoći („Službeni list Crne Gore“, broj: 89/25, 70/26), kako se ne bi premašio dozvoljeni iznos od 300.000,00 €, tokom bilo kojeg perioda od tri fiskalne godine, shodno Pravilniku o listi pravila državne pomoći („Službeni list Crne Gore“, broj: 34/26).



	1.2 
Svrha programa
	· Program je usmjeren na smanjenje dugoročne nezaposlenosti i prevenciju prelaska u dugoročnu nezaposlenost lica u nepovoljnom položaju na tržištu rada, uz finansijski podsticaj poslodavcima da ulažu u zapošljavanje, sa akcentom na zelena ili digitalna radna mjesta[footnoteRef:1]. [1:  Zelenim i digitalnim mjestima smatraju se radna mjesta kod pravnog ili fizičkog lica registrovanog za obavljanje djelatnost u okviru grupe djelatnosti iz sektora prepoznatih Katalogom mjera i programa aktivne politike zapošljavanja – pojmovnik.] 




	1.3           Programski ciljevi
	· Povećana zaposlenost lica iz ciljne grupe programa i stvoreni uslovi za njihovo održivo zapošljavanje.



	1.4
Ciljna grupa  programa
	· Mlada (15-29) NEET lica koja su prihvatila usluge i mjere Garancije za mlade, 


	1.5
Planiran broj učesnika
	· 22 lica iz ciljne grupe programa.

	1.6    Trajanje programa
	· Program se realizuje u trajanju do 12 mjeseci, uključujući i period subvencioniranog zapošljavanja učesnika  u trajanju do šest mjeseci.


	1.7.
Lokacija realizacije programa
	· Program će se sprovoditi na teritoriji tri pilot opštine i to: Bijelo Polje, Nikšić i Ulcinj


	1.8.
Sadržaj 
programa
	· Program se realizuje kroz finansijski podsticaj za:
· zapošljavanje nezaposlenih mladih NEET lica, sa poteškoćama u pronalaženju posla, koja usljed nedovoljne i neadekvatne ponude radnih mjesta za koja posjeduju znanja, vještine i kompetencije pripadaju kategoriji dugoročno nezaposlenih lica ili će bez finansisjke podrške u zapošljavanju postati dugoročno nezaposlena lica;
· otvaranje novih radnih mjesta ili obezbjeđenje nedostajuće radne snage za obavljanje poslova postojećih radnih mjesta koja mogu biti održiva i nakon završetka trajanja subvencije.

· Program realizuju poslodavci, koji sa učesnicima zaključuju ugovore o radu u trajanju od 12 mjeseci za obavljanje poslova postojećih ili novootvorenih radnih mjesta koja mogu biti održiva i nakon završetka trajanja subvencije.

· Realizacija programa na terenu započinje danom stupanja na rad učesnika programa.


	1.9. Obim sredstava za finansiranje programa
	· Za finansiranje programa opredijeljena su sredstva u iznosu od 132.300,00 €.

Finansijska podrška Zavoda na nivou poslodavca je uslovljena brojem učesnika programa i radnim mjestom na kojem se učesnik programa zapošljava.

· Zavod pruža finansijsku podršku u realizaciji programa u trajanju do šest mjeseci.

· Opravdani trošak je zarada učesnika programa zaposlenih na puno radno vrijeme, za period rada do šest mjeseci koju ostvaruju po osnovu ugovora o radu zaključenog u najkraćem trajanju od 12 mjeseci. 

· Poslodavac, nezavisno od stvarnih troškova realizacije programa, ostvaruje pravo na mjesečni iznos finansijske podrške do:

· 677,00 € po učesniku zaposlenom na radnom mjestu za koje je predviđen I, II, III, IV ili V nivo kvalifikacije obrazovanja, na puno radno vrijeme;
· 727,00 € po učesniku zaposlenom na zelenom ili digitalnom radnom mjestu za koje je predviđen I, II, III, IV ili V nivo kvalifikacije obrazovanja, na puno radno vrijeme;
· 925,00 € po učesniku zaposlenom na radnom mjestu za koje je predviđen VI ili VII nivo kvalifikacije obrazovanja, na puno radno vrijeme;
· 995,00 € po učesniku zaposlenom na zelenom ili digitalnom radnom mjestu za koje je predviđen VI ili VII nivo kvalifikacije obrazovanja, na puno radno vrijeme;

Ukoliko tokom realizacije programa dođe do smanjenja broja učesnika, finansijska obaveza Zavoda srazmjerno se smanjuje.
Naknada troškova: po osnovu ugovora o realizaciji programa dodjelom pomoći male vrijednosti, tzv. de minimis pomoći, zaključenog između Zavoda i poslodavca kao izvođača programa. 

· Isplata sredstava vrši se sljedećom dinamikom: 
- sredstva u iznosu do 80%, u roku od 10 dana od dana stupanja učesnika na rad, odnosno od dana početka rada utvrđenog ugovorom o radu koji je poslodavac zaključio sa učesnikom Programa;
- sredstva u iznosu do 20%, po isteku poslednjeg mjeseca izvršenja ugovora, a nakon usvajanja završnog izvještaja i zahtjeva za isplatu. 

Sredstvo obezbjeđenja – blanko mjenica i mjenično ovlašćenje koje Izvođač dostavlja Zavodu pri zaključenju ugovora o realizaciji programa. 


	1.10. Očekivani rezultati
	· Broj uključenih lica istovjetan planiranom broju učesnika programa.
· Udio subvencionisanih učesnika u formalnom zaposlenju kod poslodavca nakon isteka perioda subvencioniranog zapošljavanja je 95%.

Izvor verifikacije: zaključen individualni plan zapošljavanja, ugovor o radu, izvještaji o napretku i završni izvještaj.




	II   USLOVI I KRITERIJUMI SPROVOĐENJA PROGRAMA


	2.1.
Uslovi za izvođače programa 

	· Da bi se smatrao prihvatljivim za realizaciju programa poslodavac – podnosilac prijave treba da:
· svoju djelatnost obavlja u privatnom sektoru, sa sjedištem na teritoriji pilot opština: Bijelo Polje, Nikšić I Ulcinj.
· je registrovan za obavljanje djelatnosti, najmanje 12 mjeseci na dan objave javnog konkursa za realizaciju programa; 
· djelatnost ne obavlja u sektoru usluga povezanih sa izvoznom djelatnosti i u sektoru primarne poljoprivrede i ribarstva;
· je registrovan za obavljanje djelatnosti u okviru grupe djelatnosti iz sektora povezanih sa zelenim/digitalnim radnim mjestima utvrđenim Katalogom mjera i programa aktivne politike zapošljavanja;  
· nije privredno društvo čiji je osnivač ili većinski vlasnik država ili jedinica lokalne samouprave i
· nije registrovan kao nevladina organizacija;

Izvor verifikacije: izvod iz registra nadležnog organa. 

· je upoznat da sredstva Zavoda za finansiranje ovog programa predstavljaju državnu pomoć male vrijednosti i da ne smiju prelaziti iznos od 300.000,00 € u bilo kojem periodu od tri fiskalne godine, te da mu se po navedenom osnovu može dodijeliti zakonska pomoć male vrijednosti, tzv. de minimis pomoći;

Izvor verifikacije: izjava podnosioca prijave i izjave za pomoći male vrijednosti i evidencija o dodijeljenim državnim pomoćima. 

· je upoznat da program ne može realizovati za nezaposleno lice koje je kod njega ili sa njim povezanim licem bilo u radnom odnosu u periodu od dvije godine koje prethode danu raspisivanja konkursa, bez obzira na dužinu trajanja radnog odnosa tokom navedenog perioda;

Izvor verifikacije: izjava podnosioca prijave, evidencija Zavoda.

· nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran;
· preuzme obavezu da sa učesnicima programa zaključi ugovor o radu u trajanju navedenom u prijavi za realizaciju programa;

Izvor verifikacije: izjava podnosioca prijave.

· ima izmirene obaveze po osnovu poreza i doprinosa na lična primanja zaključno sa 31.12.2025. godine i/ili da redovno izmiruje reprogramirane poreske obaveze, shodno Zakonu o reprogramu poreskih potraživanja (“Službeni list Crne Gore”, broj 145/21) na dan objave javnog konkursa za realizaciju ovog programa;
· na dan objave javnog konkursa ima najmanje jednog zaposlenog;
· je upoznat da je broj učesnika programa na nivou poslodavca – izvođača programa ograničen i da zavisi od broja zaposlenih lica, prijavljenih na obavezno socijalno osiguranje na puno radno vrijeme od 40 časova nedjeljno, na dan raspisivanja konkursa za realizaciju programa, te da shodno tome može zahtijevati realizaciju programa za: 


· najviše jednog učesnika, ukoliko ima do dva zaposlena lica;
· najviše dva učesnika, ukoliko ima od tri do pet zaposlenih lica;
· najviše tri učesnika, ukoliko ima od šest do 50 zaposlenih lica; 
· najviše četiri učesnika, ukoliko ima više od 50 zaposlenih lica.

Izvor verifikacije: IOPPD obrazac i Uvjerenje Poreske uprave o broju zaposlenih lica prijavljenih na obavezno socijalno osiguranje, na puno radno vrijeme od 40 časova nedjeljno, na dan raspisivanja konkursa za realizaciju programa.


	2.2
Postupak izbora korisnika sredstava za realizaciju programa – izvođača programa 
	
· Za izbor korisnika sredstava za realizaciju programa Zavod raspisuje javni konkurs koji se objavljuje u najmanje jednom štampanom mediju koji se distribuira na teritoriji Crne Gore, oglasnim tablama biroa rada i na internet stranici Zavoda - http://www.zzzcg.me

Podnosioci prijava će se javnim konkursom upoznati sa uslovima za realizaciju programa, načinom finansiranja programa, načinom  podnošenja prijava i kriterijumima izbora.

Podnosilac koji planira realizaciju programa u više opština, posebno podnosi prijavu za svaku od planiranih opština realizacije programa.

· Prijave podnijete na javni konkurs će obrađivati i ocjenjivati Komisija za obradu prijava i utvrđivanje liste učesnika javnog konkursa (u daljem tekstu: Komisija).

Komisija će u postupku obrade prijava, na internet stranici Zavoda, najkasnije u roku od 15 dana od dana završetka javnog konkursa, objaviti listu podnosilaca prijave koji nijesu dostavili urednu i potpunu prijavu, uz navođenje utvrđenih nedostataka. Podnosioci imaju mogućnost da otklone nedostatke u roku od pet dana od dana objavljivanja liste. Ukoliko podnosilac prijave otkloni nedostatke u navedenom roku, smatraće se da je prijava bila uredna od dana njenog podnošenja, u suprotnom biće odbijena. 

Neblagovremene prijave, tj. prijave podnešene nakon isteka krajnjeg roka za podnošenje prijava utvrđenog javnim konkursom su administrativno neusaglašene prijave koje se ne razmatraju, tj. ne obrađuju i ne ocjenjuju.

Komisija neće ocjenjivati:

· Administrativno neusaglašene prijave tj. neblagovremene prijave (podnijete nakon isteka krajnjeg roka za prijem), neuredne prijave (prijave koje nijesu podnijete na propisan način) i nepotpune prijave (prijave kojima nedostaje prilog/zi i/ili prateća dokumentacija);
· Neopravdane/neosnovane prijave, tj. prijave podnijete od strane podnosilaca koji ne ispunjavaju uslove iz Poglavlja II, tačka 2.1.
 
· Ocjena prijava izvršiće se primjenom sljedećih kriterijuma izbora:
· Značaj programa; 
· Planirani rezultati programa.

Maksimalan broj bodova koji se može ostvariti primjenom navedenih kriterijuma izbora je 100. 

Značaj programa

Ovo je eliminacioni kriterijum i ne iskazuje se bodovima. Primjenom ovog kriterijuma utvrđuje se da li su potrebe koje je podnosilac naveo u prijavi za realizaciju programa usklađene sa potrebama nezaposlenih lica pripremljenih za uključivanje u program, uzimajući u obzir i pripremljena nezaposlena lica iz drugih opština koja su iskazala spremnost da se uključe u program i van mjesta prebivališta.  

Ukoliko potrebe podnosilaca navedene u prijavi za realizaciju programa nijesu usklađene sa potrebama nezaposlenih lica pripremljenih za uključivanje u program, prijava će se smatrati irelevantnom i neće se dalje razmatrati. Izuzetno, kada dva ili više podnosilaca prijava za realizaciju programa u istoj opštini iskažu potrebu da programima obuhvate veći broj nezaposlenih lica, od broja pripremljenih za uključivanje u programe u toj opštini, Komisija će pristupiti ocjenjivanju njihovih prijava primjenom ostalih kriterijuma izbora. 

Planirani rezultati programa

Primjenom ovog kriterijuma izbora prijave se ocjenjuju na osnovu planiranih     rezultata realizacije programa u pogledu planiranog trajanja ugovora o radu sa učesnikom programa.

Prijava u kojoj je podnosilac naveo da će zaključiti ugovor o radu sa učesnikom u trajanju dužem od 12 mjeseci, odnosno u ukupnom trajanju od 13 do 16 mjeseci, ocjenjuje se dodjeljivanjem po tri boda za svaki mjesec rada po zaposlenom učesniku, izuzimajući obaveznih 12 mjeseci rada. Pored navedenog, prijave kojima je planirano zapošljavanje učesnika u trajanju dužem od 16 mjeseci ocjenjuju se sa dodatnih tri boda po učesniku programa, u odnosu na učesnika sa kojim se zaključuje ugovor o radu u trajanju od 16 mjeseci.

Prijave za realizaciju programa kojim se ne predviđa zaključenje ugovora o radu sa učesnikom u trajanju dužem od 12 mjeseci, ocijeniće se dodjelom 0 bodova. 

Maksimalan broj bodova koji se može ostvariti primjenom ovog kriterijuma izbora je 100. 

· Kada primjenom navedenih kriterijuma izbora dva ili više podnosilaca prijava za realizaciju programa u istoj opštini ostvare isti broj bodova, prednost pri izboru imaće podnosilac koji nije koristio finansijska sredstva Zavoda za realizaciju programa aktivne politike zapošljavanja iz 2025. godine. 

Ukoliko se na ovaj način ne može izvršiti izbor, prednost se daje podnosiocu koji nije koristio finansijska sredstva Zavoda za realizaciju programa aktivne politike zapošljavanja iz 2024. godine. 

U situacijama u kojima se na navedeni način ne može izvršiti izbor, prednost će se odrediti shodno održivosti realizovanih programa zapošljavanja (podsticaji za zapošljavanje, osposobljavanje za samostalan rad i osposobljavanje za rad kod poslodavca) iz 2023. i 2024. godine. 

Posmatra se učešće zaposlenih lica koja su nastavila radni odnos kod poslodavca po izvršenju ugovora o realizaciji jednog, dva ili sva tri navedena programa u 2023. i 2024. godini, u ukupnom ugovorenom broju učesnika odnosnog-ih programa. Prednost će, sledećim redosledom, imati poslodavci kod kojih je na dan objave konkursa zaposleno najmanje 50% od ukupnog broja učesnika programa, zatim od 30% do 50% i na kraju poslodavci sa od 10% do 30% zaposlenih učesnika na dan objave konkursa za realizaciju programa. 

Kada se izbor ne može izvršiti na prethodno opisani način, redosljedom navedenog, prednost pri izboru utvrdiće se žrijebanjem.

· Komisija može, uz saglasnost podnosilaca prijava za realizaciju programa, izvršiti korekciju zahtjevanog broja i strukture učesnika programa. 

· Izbor korisnika sredstava za realizaciju programa vrši se na osnovu bodovne liste učesnika javnog konkursa i u okviru raspoloživih sredstava za ovu namjenu. 

Odluka o izboru korisnika sredstava za realizaciju programa objavljuje se na internet stranici Zavoda.

Protiv odluke o izboru korisnika sredstava može se izjaviti žalba Ministarstvu rada, zapošljavanja  i socijalnog dijaloga, u roku od 15 dana od dana objavljivanja odluke. 

Žalba ne odlaže izvršenje odluke.

· Međusobna prava, obaveze i odgovornosti Zavoda i korisnika sredstava – izvođača programa urediće se ugovorom o realizaciji programa dodjelom pomoći male vrijednosti, tzv. de minimis pomoći.



	2.3            
Obaveze izvođača programa
	· Obaveze izvođača programa utvđuju se ugovorom o realizaciji programa i razrađuju operativnim priručnikom koji čini sastavni dio ugovora. 

· Shodno ugovoru zaključenom sa Zavodom, Izvođač se u osnovi obavezuje da:
· dostavi Zavodu prijavu o slobodnom radnom mjestu saglasno broju i strukturi učesnika navedenoj u prijavi o realizaciji programa i izvrši izbor učesnika iz ciljne grupe programa;
· sa učesnikom/cima zaključi ugovor/e o radu, sa stupanjem na rad danom početka realizacije programa;
· u zakonski utvrđenim rokovima prijavi učesnika/e na obavezno socijalno osiguranje, na puno radno vrijeme;
· obezbijedi učesniku/cima ostvarivanje prava iz rada i po osnovu rada shodno propisima kojima se uređuje ova oblast;
· obezbijedi i sprovede zaštitu na radu učesnika za vrijeme trajanja programa, u skladu sa zakonom, propisanim mjerama i normativima zaštite na radu; 
· u zakonski utvrđenim rokovima, vrši isplate zarada i uplate poreza i doprinosa za obavezno socijalno osiguranje učesnika programa;
· tokom trajanja programa vrši isplate zarada u iznosu koji ne može biti niži od mjesečnog finansijskog učešća Zavoda po učesniku programa;
· u slučaju raskida ugovora o radu sa učesnikom programa, dostavi Zavodu kopiju rješenja o prestanku radnog odnosa učesnika, u roku od tri dana od dana donošenja rješenja;
· u slučaju uplate sredstava od strane Zavoda za period realizacije programa po prestanku radnog odnosa učesnika sa kojim je raskinut ugovor o radu, izvrši povraćaj neosnovano primljenih sredstava; 
· omogući Zavodu neposredan uvid u realizaciju programa i postupi po eventualnim sugestijama Zavoda radi postizanja planiranih rezultata programa;
· Zavodu dostavlja izvještaje o napretku, kao i završni izvještaj o realizaciji programa;
· vrši druge radnje u vezi izvršenja ugovora.

Napomena: Sva prava, obaveze i postupanja Zavoda i izabranog izvođača, urediće se ugovorom o realizaciji programa dodjeli pomoći male vrijednosti.



	2.4. 
 Uslovi za uključivanje nezaposlenih lica u program

	· Uslovi za uključivanje nezaposlenog lica u program su:

· utvrđen individualni plan zapošljavanja u skladu sa prijavom izvođača programa i
· zaključen ugovor o radu sa izvođačem programa.

· Zavod sprovodi aktivnosti pripreme nezaposlenih lica za uključivanje u program.

Lice koje pripada ciljnoj grupi programa i pripremljeno je za uključivanje u program može biti učesnik programa.

Izbor učesnika programa izvršiće izvođači iz kategorije nezaposlenih lica, korisnika materijalnog obezbjeđenja, koja upućuje Zavod, a koji shodno tome pripadaju ciljnoj grupi programa i pripremljena su za uključivanje u program, u skladu sa prijavom izvođača i na osnovu individualnog plana zapošljavanja.

Postupak izbora učesnika programa vrši se na način opisan operativnim priručnikom koji čini sastavni dio ugovora o realizaciji programa zaključenog između Zavoda i izvođača programa.





	III PRAĆENJE REALIZACIJE PROGRAMA 

	3.1.      Praćenje programa 

	· Realizacija programa na terenu vršiće se uz kontinuirano praćenje i izvještavanje o sprovedenim aktivnostima, stanju i napretku programa.  
Praćenjem programa obezbijeđuju se uslovi za blagovremeno preduzimanje korektivnih radnji ukoliko tokom sprovođenja programa nastupe okolnosti usled kojih ih je neophodno sprovesti, a sve u cilju postizanja planiranih rezultata programa. 

	3.2.             Alati za praćenje  programa


.
	· Ključni dokumenti za sprovođenje i praćenje ovog programa su:
- smjernice za sprovođenje i praćenje realizacije programa; 
- ugovori o realizaciji programa zaključeni između Zavoda i izvođača programa;
- operativni priručnik za sprovođenje programa;
- ugovori o radu zaključeni između izvođača i učesnika programa. 

Sastavni dio navedenih dokumenata je set obrazaca za izvještavanje, procjenu stepena zadovoljstva učesnika, nalaza neposrednog obilaska lokacije realizacije programa i drugih obrazaca koji prate proces sprovođenja programa.

	3.3.         
Rezultati praćenja
programa
	· Praćenje programa predstavlja polaznu osnovu za sagledavanje:
- procesa sprovođenja programa, uključujući i strukturne karakteristike učesnika 
  programa                          
- ostvarenih rezultata i
- troškova sprovođenja programa.

